इनका पहला कहानी-संग्रह मेरे पिता की विजय राजस्थान साहित्य अकादमी उदयपुर से प्रकाशित हुआ था, जिसमें १९६३-६४ और आगे के वर्षों की कहानियां संकलित थीं, दूसरा संकलन टाइम फीवर मोनोग्राफ राजस्थान साहित्य अकादमी उदयपुर से ही छपा जिसमें इनकी कथा-यात्रा पर प्रकाश परिमल द्वारा लिखी दीर्घ आलोचनात्मक टिप्पणी के अलावा कुछ प्रतिनिधि कहानियां भी प्रकाशित थीं| इनका तीसरा कथा संकलन उदाहरण के लिए (विवेक प्रकाशन, जयपुर) से प्रकाशित हुआ- जिसमें सत्तर के दशक में प्रकाशित और चर्चित कई कहानियां शामिल थीं |

सन सत्तर के दशक में बाल-साहित्य पर लिखे इनके एक उपन्यास धरती का स्वर्ग (अलंकार प्रकाशन), (दिल्ली) को भारत सरकार के मानव संसाधन मंत्रालय का पुरुस्कार मिला |

इनकी लम्बी कविता का एक संग्रह अबूझ माड़ (प्रेरणा प्रकाशन, जयपुर) से प्रकाशित हुआ था, जिसमें विन्ध्य आदिवासी-जीवन के चित्रण को सम्पूर्ण मानवीय-जिजीविषा और भारतीय मनीषा के सांस्कृतिक-आलोक में देखा गया था | 

उन्नीस सौ सत्तर के पहले दशक के दौरान सुप्रसिद्ध साहित्यिक मासिक 'लहर' में अलग-अलग समयों में छपी दो लम्बी कविताओं 'एक उदास कबूतर का पागलपन' और 'जलते हुए वसंत की चीख' तथा अंग्रेज़ी में प्रकाशित इनकी एक और लम्बी कविता "इनोसेंट एनार्किस्ट" [ वर्ष २०१० ] समकालीन जीवन-सन्दर्भों पर इनकी तीखी काव्यात्मक-प्रतिक्रियाएं हैं, जिनमें भारतीय-समाज की अनेकानेक विडंबनाओं को आधुनिक मुहावरे मेंअभिव्यक्ति दी गयी है | अपने सोच और कविता के रूप दोनों की मौलिकता को इन लम्बी कविताओं के अलावा 'अबूझ माड़ ' में भी पहचाना जा सकता है |

आत्रेय का लेखन बहुआयामी है| वह केवल इतिहास-संबंधी पत्रकारिता तक सीमित नहीं, वरन भारतीय संस्कृति के सांस्कृतिक निहितार्थों को भी अपना विषय बनाता है | उदाहरण के लिए ललिता-अर्चना की तांत्रिक परंपरा के सांस्कृतिक स्रोतों को ले कर शंकराचार्य स्वरूपानंद सरस्वती के सन्दर्भ में इनकी एक सचित्र पुस्तिका (मोनोग्राफ) २००६ में '(पंचब्रह्मासनस्थिता महाराज्ञो) " ललिता <nowiki>त्रिपुर सुन्दरी</nowiki> " प्रकाशित हुई |

कई पत्र-पत्रिकाओं के लिए समय समय पर कला-समीक्षा लिखने वाले अशोक आत्रेय कला पर प्रकाशित हिन्दी-पुस्तकों के समालोचक भी हैं| उन्होंने आधुनिक कला को 'लोकप्रिय' बनाने के अपने प्रयासों के अंतर्गत १९९४ में अपने फ्रांसीसी चित्रकार दोस्त डेनियल फिलोद के सहयोग से १२ फीट चौड़ा और १०० फीट लम्बा एक कैनवास सड़क पर बिछा कर जयपुर के १४ प्रसिद्ध चित्रकारों से कुछ ही घंटों में पूरा करवाया, जिसको ब्रिटिश हाई कमिश्नर और तत्कालीन संस्कृति मंत्री समेत सेंकड़ों प्रेक्षकों ने देखा![समाचार 'दैनिक भास्कर' ] दस हज़ार फुट लम्बे कागज़ के विशाल न्यूजपेपर रोल पर अशोक आत्रेय ने स्याही, जलरंग, पेस्टल आदि माध्यमों से अमूर्त चित्रांकन का सिलसिला कई साल पहले से आरम्भ किया हुआ है, जिसका प्रदर्शन अभी होना है|

आजकल अपने जयपुर स्थित निवास पर रह कर वह फिल्म-निर्माण की और कई लेखन-परियोजनाओं में पूर्णकालिक तौर पर सक्रिय हैं| 















शिक्षा
साक्षरता कार्य/ स्वयंसेवी संस्थाओं से सम्बद्धता
प्रकाशित पुस्तकें और प्रमुख रचनाएं
पत्रकारिता और मीडिया-कर्म